S-2093/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. apríl 2021, á hendur M-x-x F. Z-x-x, kt. [...], [...], [...], Fyrir eftirtalin þjófnaðarbrot, með því að hafa:1. Mánudaginn 25. mars 2019, í verslun Bónuss, Kringlunni í Reykjavík, stolið matvörum, samtals að verðmæti kr. 111.753.

2. Föstudaginn 12. apríl 2019, í verslun N1, Hringbraut 12 í Reykjavík, stolið mat-og snyrtivörum, samtals að verðmæti kr. 5.577.

3. Mánudaginn 15. apríl 2019, í verslun Nettó, Mjódd í Reykjavík, stolið mat- og snyrtivörum, samtals að verðmæti kr. 9.594.

4. Miðvikudaginn 23. desember 2020, í verslun Nettó í Mjódd í Reykjavík, stolið tveimur matarbökkum, samtals að verðmæti kr. 3.998.

Teljast brot þes sivarða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar.

Einkaréttarkrafa:

Þá gerir F-kk-nf O-kk-nf forstjóri, f. h. Haga hf., kt. 670203- 2120, vegna ákærukafla 1, kröfu um að sakborningur verði dæmdur til að greiða kröfuhafa skaðabætur samtals að fjárhæð kr. 111.753, auk vaxta skv. 1. mgr. 8. gr. l. nr. 38/2001, frá þeim degi er hið bótaskylda atvik átti sér stað, eða hinn 25. mars 2019, og þar til mánuður er lið innfrá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 6. apríl 2021, hefur ákærði þrívegis verið fundinn sekur um þjófnað. Ákærði gekkst undir lögreglustjórasátt 9. ágúst 2017 vegna þjófnaðar og 13. desember 2017 var ákærði dæmdur í 30 daga fangelsi, skilorðsbundið til tveggja ára. Með dómi 27. mars 2019 var ákærði á ný sakfelldur fyrir þjófnað. Með dóminum var skilorðsdómur frá 13. desember 2017 tekinn upp og ákærða gerð refsing í einu lagi, sem þótti hæfilega ákveðin 60 daga fangelsi, skilorðsbundið til tveggja ára.

Brot samkvæmt ákærulið nr. 1 drýgði ákærði fyrir uppsögu framangreinds dóms frá 27. mars 2019 og verður honum gerður hegningarauki vegna þess nú, sbr. 78. gr. almennra hegningarlaga.

Með brotum samkvæmt ákæruliðum nr. 2 til og með nr. 4 hefur ákærði rofið skilorð dóms frá 27. mars 2017. Ber því að taka upp dóminn og gera ákærða refsingu í einu lagi, sbr. 60. og 77. gr. almennra hegningarlaga. Sakaferill ákærða kemur að öðru leyti ekki til skoðunar við ákvörðun refsingar í máli þessu.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 120 daga. Með vísan til sakaferils ákærða þykja ekki efni til að skilorðsbinda refsinguna.

Af hálf u Haga hf. er krafist skaðabóta vegna ákæruliðar nr. 1, að fjárhæð 111.753 króna, ásamt vöxtum og dráttarvöxtum. Ákærði hefur verið fundinn sekur um þá háttsemi sem lýst er í ákæru og ber hann ábyrgð á því tjóni sem af háttsemi hans hlaust. Bótakrafan þykir nægjanlega vel rökstudd og að framangreindu virtu þykir rétt að fallast á bótakröfuna lík og í dómorði greinir en málskostnaður verður ekki dæmdur. Útreikningur dráttarvaxta miðast við daginn sem ákærða var birt ákæra og bótakrafa, sbr. 9. gr. laga nr. 38/2001.

Engan sakarkostnað leiddi af meðferð málsins.

Af hálfu ákæruvaldsins flutti málið S-kvk-nf H. B-x-x aðstoðarsaksóknari fyrir A-kvk-þf L. G-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x F. Z-x-x, sæti fangelsi í 120 daga.

Ákærði greiði Högum hf. 111.753 krónur með vöxtum skv. 1. mgr. 8. gr. laga um vexti og verðtryggingu nr. 38/2001, frá 25. mars 2019 til 5. júní 2021, en með dráttarvöxtum, sbr. 9. gr., sbr. 1. mgr. 6. gr. laganna, frá þeim degi til greiðsludags.

A-kvk-nf S-kvk-nf